	IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU

	Naziv akta o kojem je savjetovanje provedeno: Nacrt prijedloga Plana upravljanja nekretninama i pokretninama u vlasništvu Općine Barban za 2027. godinu

	Internetska stranica na kojoj je objavljeno savjetovanje: www.barban.hr 

	Vrijeme trajanja savjetovanja: 2. rujna - 2. listopada 2026. godine

	Naziv tijela koje provodi savjetovanje: Općina Barban, Jedinstveni upravni odjel

	Cilj i glavne teme savjetovanja
	Osnovni cilj savjetovanja bio je dobivanje povratnih informacija zainteresirane javnosti o Nacrtu prijedloga Plana upravljanja nekretninama i pokretninama u vlasništvu Općine Barban za 2027. godinu, radi razmatranja prijedloga za upravljanje općinskom imovinom i planiranje povezanih aktivnosti.

	1.
	Andrea Kedmenec


	Plan u cjelini.

Poglavlja 1.3.2. i 1.6.

Povezano s poglavljem 1.8.
	Sudionica navodi da je k.č. 600/6 k.o. Rakalj kupila radi gradnje obiteljske kuće, da je izrađena projektna dokumentacija i pokrenut postupak ishođenja građevinske dozvole. Predlaže:

1. Utvrditi status, planiranu širinu i eventualno proširenje pristupne odnosno nerazvrstane ceste te zahvaća li proširenje k.č. 600/6.

2. Ako proširenje ceste zahtijeva dio privatne čestice, utvrditi način rješavanja vlasništva te osigurati da Općina snosi troškove geodetskog elaborata i parcelacije.

3. Geodetski utvrditi granicu čestice i položaj suhozida te odrediti tko snosi troškove eventualnog premještanja i ponovne izgradnje.

4. Razmotriti produženje mreže prema ovom dijelu Manjadvoraca, osobito u vezi s projektom Manjadvorci–Šajini, kako vlasnici ne bi privatno financirali približno 320 m glavnog voda.

5. Ako javno produženje nije moguće, odvojiti trošak zajedničkog glavnog voda od pojedinačnih laterala i pravedno ga raspodijeliti, uz definirano vlasništvo i održavanje.

6. Koordinirati cestu, vodovod, elektroenergetsku i drugu infrastrukturu radi izbjegavanja višestrukog prekopavanja i dodatnih troškova.

7. U izmjenama i dopunama PPUO-a uzeti u obzir postojeći građevinski status čestice i pokrenuti postupak gradnje, kako planske promjene ne bi onemogućile ili bitno otežale projekt.


	1. – NE PRIHVAĆA SE
Plan obrađuje nerazvrstane ceste, ali ne utvrđuje obuhvat eventualnog proširenja prema predmetnoj čestici. Status, širina i zahvat u privatno zemljište zahtijevaju provjeru evidencija i planske odnosno projektne dokumentacije što nije predmet akta koji se donosi. 

2. – NE PRIHVAĆA SE
Stjecanje dijela privatne čestice i snošenje troškova elaborata i parcelacije ovise o utvrđenom zahvatu, vlasničkom stanju i pravnoj osnovi. Godišnjim Planom ne preuzima se obveza plaćanja tih troškova.

3. – NE PRIHVAĆA SE
Granica čestice, položaj suhozida i potreba za premještanjem zahtijevaju provjeru lokacije te izradu potrebne dokumentacije koja prethodi zahvatu u prostoru. Nositelj troškova utvrđuje se u okviru konkretnog zahvata, a ne ovim Planom.

4. – NE PRIHVAĆA SE

Plan općenito obuhvaća vodoopskrbu, ali u tablici 9. nije naveden projekt produženja mreže prema predmetnoj čestici te projektom rekonstrukcije vodovodne cijevi Manjadvorci – Šajini nije predviđeno širenje prema čestici 600/6 k.o. Rakalj. Mogućnost ulaganja zahtijeva provjeru s nadležnim isporučiteljem vodnih usluga, uključujući tehničke uvjete i financiranje.

5. – NE PRIHVAĆA SE
Razgraničenje zajedničkog voda i priključaka, raspodjela troškova, vlasništvo i održavanje razrađuju se prema konkretnom tehničkom rješenju i uvjetima isporučitelja te odgovarajućim aktima ili ugovorima.

6. – NE PRIHVAĆA SE
Koordinacija infrastrukture povezana je s ciljem učinkovitog korištenja sredstava iz poglavlja 1.6. Razmatra se pri pripremi projekata s upraviteljima infrastrukture te definira posebnim aktima i nije predmet akta koji se donosi.

7. – NE PRIHVAĆA SE
Namjena zemljišta i uvjeti gradnje uređuju se prostornim planom. Taj prijedlog pripada postupku izmjena i dopuna PPUO-a te ne dovodi do izmjene predmetnog godišnjeg Plana.

	Zaključne napomene: Zaprimljen je jedan podnesak sa sedam prijedloga. Drugih primjedbi i prijedloga nije bilo. Prema predloženim očitovanjima, nacrt Plana se na temelju ovih primjedbi ne mijenja. 

	Troškovi savjetovanja: Provedba javnog savjetovanja nije iziskivala dodatne financijske troškove.

	Datum Izvješća: 7. listopada 2026. godine


Službenica koja privremeno  

                                                                                              obavlja poslove pročelnice:

                                                                                              Dea Roce
KLASA: 008-01/26-01/13                                           
URBROJ: 2163-12-03/01-26-3
Barban, 7. listopada 2026. godine
